
הוועדה המשותפת בהתאם לחוק הכללת אמצעי זיהוי ביומטריים
29/06/2015

הכנסת העשרים
מושב ראשון
<פרוטוקול מס' 3>
מישיבת הוועדה המשותפת של ועדת החוקה חוק ומשפט, ועדת הפנים והגנת הסביבה וועדת המדע והטכנולוגיה בהתאם לחוק הכללת אמצעי זיהוי ביומטריים 
ושל הוועדה המשותפת של ועדת החוקה חוק ומשפט וועדת החוץ והביטחון ליישומים ביומטריים
יום שני, י"ב בתמוז התשע"ה (29 ביוני 2015), שעה 21:00
<סדר היום:>
<צו הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תקופת מבחן) (תיקון), התשע"ה-2015>
נכחו:

<חברי הוועדה:> 
צחי הנגבי – יו"ר הוועדה המשותפת ליישומים ביומטריים
ניסן סלומינסקי – יו"ר הוועדה המשותפת בהתאם לחוק הכללת אמצעי זיהוי ביומטריים
דוד אמסלם

בני בגין

יואב בן צור

ענת ברקו

עמר בר-לב

יעל גרמן

אבי דיכטר

תמר זנדברג
דב חנין

מרדכי יוגב

חיים ילין

מאיר כהן

אורי מקלב

רויטל סויד

אוסאמה סעדי

נורית קורן
מיכל רוזין

חברי הכנסת:
קארין אלהרר

שלי יחימוביץ

חמד עמאר

רועי פולקמן

מיקי רוזנטל

<ייעוץ משפטי: >
סיגל קוגוט
נירה למאי
<מנהלת הוועדה:>
דורית ואג
<רישום פרלמנטרי:>
הדר אביב
<צו הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תקופת מבחן) (תיקון), התשע"ה-2015>
<היו"ר צחי הנגבי:>
אני מתנצל בפניכם שזה קורה פעמיים ביום. טיבי מתנצל שהוא לא היה ב-14:00, ואני מתנצל שניצלתי את זה שהוא לא היה ב-14:00. יש לנו שני יושבי-ראש לישיבה, אני אפתח ולאחר מכן יסכם יושב-ראש ועדת החוקה.
אנחנו צריכים לקיים הצבעה על רביזיה. יש 24 חברים בוועדה, ויכולים להיות הם או ממלאי מקומם. אני רק אסביר: הסיפור הזה הוא מעוות לחלוטין. ההרכב הזה הוא הרכב שנולד בגלל תום לב של הקואליציה שהרכיבה ועדות בלי להיכנס לשאלה מי קואליציה ומי אופוזיציה. למשל, ועדת המשנה לשירותים חשאיים - - -

<דב חנין:>
כמו שצריך, כמו שראוי.

<היו"ר צחי הנגבי:>
כמו שראוי, בדיוק, כשאתם בשלטון. ככה אתם תמיד עושים.
<חיים ילין:>
דב לא היה אף פעם, אז הוא לא - - -
<דב חנין:>
לא נתתם לי הזדמנות. תנו לי הזדמנות, אני אראה לכם איך עושים את זה גם.

<היו"ר צחי הנגבי:>
ההנחיה של היועצת המשפטית של כולנו היא שיש 24 איש, לכל אחד מהם יכול להיות מחליף מסיעתו, כך שגם האנשים שיהיו ברשימה שאני אקרא ואינם פה, יכולים להיות להם מחליפים. ואחרי שנקרא את השמות ונראה מי נמצא, חבר הכנסת טיבי ינמק את הרביזיה, דקה, שתיים או שלוש, ככל שהוא צריך, נעשה הצבעה, ונחזור איש-איש לתפקידו.

אז אלה השמות שאמורים להשתתף בהצבעה, הם או מחליפיהם:

צחי הנגבי, ניסן סלומינסקי, דודי אמסלם, נורית קורן, בני בגין, ענת ברקו, אבי דיכטר, מיקי רוזנטל מחליף את ציפי לבני, שלי יחימוביץ מחליפה את דני עטר, רויטל סויד, עמר בר-לב, דב חנין, אוסאמה סעדי, חמד עמאר מחליף את אביגדור ליברמן, יואב בן צור, קארין אלהרר מחליפה את יאיר לפיד, יעל גרמן, חיים ילין, מאיר כהן, רועי פולקמן מחליף את מיכאל אורן, אורי מקלב, מרדכי יוגב, מיכל רוזין, תמר זנדברג. 24 מצביעים.
חבר הכנסת טיבי, בבקשה.

<אחמד טיבי:>
אני רוצה לברך אתכם. אדוני היושב-ראש, דוּבּר רבות על עניין המאגר הביומטרי, על המגרעות שבו, על החשש מדליפה של הנתונים, על ההוכחות שדליפות כאלה כבר התרחשו בעבר, פגיעה בפרטיות, נתונים שהיו בחזקתם של חברות חקירות, של אנשי היי-טק, והנתונים דולפים. ולכן מרגיש האזרח הפשוט שהוא נתון לחסדים של מי שמחזיק בנתונים הלאה. ולכן רבים מחברי, גם אנשי מקצוע רבים, אנשי אקדמיה, כתבו, דיברו, הציגו עמדות נגד המאגר הזה, נגד השיטה, שטרם הוכיחה את יעילותה במקומות אחרים בעולם.

היתה הצבעה בשבוע שעבר. בגלל בעיות בתחבורה בין לשכתו או לשכתה של חבר כנסת זה או אחר להגיע לפה, הגיע באיחור של שתיים-שלוש דקות, ולכן אני חושב שהתוצאה מהשבוע שעבר לא משקפת את המצב הלכה למעשה בוועדה המשותפת הזאת, המורכבת מ-24 חברים שכרגע הם מתחלפים, כמה-כמה?
<דב חנין:>
אנחנו לא יודעים להגיד אפילו כמה-כמה.

<היו"ר צחי הנגבי:>
איש איש ומצפונו.
<דב חנין:>
הכול תלוי, בדיוק.

<תמר זנדברג:>
כל אדם ומצפונו. אדם בעקבות מצפונו.

<אחמד טיבי:>
ולכן אני ביקשתי את הרביזיה הזאת, אני ועמיתי חבר הכנסת סעדי. ואני מקווה שההצבעה הפעם תשקף את המצב לאשורו, ותביא לשקול מחדש את כל הפרויקט הזה של המאגר הביומטרי. אני מבקש מאדוני לגשת להצבעה.
<היו"ר צחי הנגבי:>
אנחנו נעשה כך: ראשית, נשאל מי בעד הרביזיה, נעשה אחד-אחד לפי השמות, ואז נעשה ספירה. מי שבעד הרביזיה אומר: בעד, ומי שנגד אומר: נגד.

<דורית ואג:>
(קוראת בשמות חברי הכנסת)
	צחי הנגבי
	–
	נגד

	ניסן סלומינסקי
	–
	נגד

	דוד אמסלם
	–
	נגד

	נורית קורן
	–
	נגד

	בני בגין
	–
	נגד

	ענת ברקו
	–
	נגד

	אבי דיכטר
	–
	נגד

	מיקי רוזנטל, במקום ציפי לבני
	–
	בעד

	שלי יחימוביץ במקום דני עטר
	–
	בעד

	רויטל סויד
	–
	בעד

	עמר בר-לב
	–
	בעד

	דב חנין
	–
	בעד

	אוסאמה סעדי
	–
	בעד

	חמד עמאר במקום אביגדור ליברמן
	–
	נגד

	יואב בן צור
	–
	נגד

	קארין אלהרר במקום יאיר לפיד
	–
	בעד

	יעל גרמן
	–
	בעד

	חיים ילין
	–
	בעד

	מאיר כהן
	–
	בעד

	רועי פולקמן במקום מיכאל אורן
	–
	נגד

	אורי מקלב
	–
	נגד

	מוטי יוגב
	–
	נגד

	מיכל רוזין
	–
	בעד

	תמר זנדברג
	–
	בעד


הצבעה

בעד – 12
נגד – 12 

הבקשה לרביזיה לא נתקבלה.
<דורית ואג:>
12 בעד ו-12 נגד.

<היו"ר צחי הנגבי:>
תודה. הצעת הרביזיה נפלה. אני מבקש ממזכירת הוועדה להעלות את הנושא לסדר-היום של המליאה היום, כי היום נצטרך להצביע עליו גם במליאה. ואני מודה לחברי הוועדה. הישיבה נעולה.
<הישיבה ננעלה בשעה 21:15.>

